তিনি রয়েছেন লাগোসে। মন পড়ে কলকাতায়। বারেবারেই ফিরে যাচ্ছেন আট বছর আগের এক সন্ধেয়। তাঁর গোলেই যে ২০১০ সালে চ্যাম্পিয়ন হয়েছিল মোহনবাগান। সবুজ-মেরুন আবির উচ্ছ্বাসের রং হয়ে ঝড়ে পড়েছিল ময়দানে। বুধবার উৎসবের রাতেই চিডি এডে টাইমমেশিন ছাড়াই চলে গিয়েছিলেন সেই স্মরণীয় রাতে। নস্ট্যালজিয়ায় ভাসছেন। আবার ব্যথা অনুভব করছেন হৃদয়ে। পুরনো ক্ষত দগদগে হয়ে উঠছে। বোঝাই যাচ্ছিল সেই ক্ষত এখনও শুকোয়নি।